jkorsvik/nowiki_second_scrape_merged huggingface dataset:
2,5D

2,5D er en mellomting mellom 2D og 3D, som lar en lage 3D-figurer i ett todeminsjonalt område ved hjelp av metoder som feks. raycasting.
Den er ofte brukt til å lage 3D-spill i programmeringspråk der man bare kan lage 2D-figurer. Ett eksempel på ett slikt spill er Minecraft.
Carmen Cartaș

Carmen Florentina Cartaș (født 9. mai 1985 i Constanța) er en rumensk håndballspiller, som spiller for den rumenske klubben Corona Brașov og det rumenske landslaget.
Hun ble tatt ut til å representere Romania under Håndball-VM 2011 for kvinner i Brasil.


== Referanser ==


== Eksterne lenker ==
(en) Carmen Cartaș – Det europeiske håndballforbundet (EHF)
Luitenant-generaal Bestkazerne

Luitenant-generaal Bestkazerne, tidligere Luchtmachtbasis De Peel, er en militærleir i Nederland, operert av Kongelige Nederlandske Hær. Den har i dag bare én, dog ikke aktiv, rullebane.


== Historie ==
I juni 1944 bygget tyske Luftwaffe den første flyplassen i nærheten av byen av De Rips, bestående av en enkelt 1400 meter lang og 75 meter bred gresslandingsstripe. Flyplassen fikk ikke se mye bruk av de tyske styrkene, som var på tilbaketrekning, og ble senere en kort stund tatt i bruk i oktober 1944 av Royal Canadian Air Force som en fremskutt landingsplass (betegnet B-84). Den var dog ikke beliggende på området til dagens flystripe, men ca. 8 km nordvest. Det er ingen synlige rester av den i dag.I mars 2012 ble det besluttet, som del av en omorganisering, å overføre kontroll av leiren fra Kongelige Nederlandske Flyvåpen til Kongelige Nederlandske Hær, hvilket også resulterte i navneendring til Luitenant-generaal Bestkazerne (generalløytnant Best kaserne). Leiren blir imidlertid fortsatt ofte referert til som De Peel.


== Referanser ==


== Eksterne lenker ==
Airliners.net - Bilder tatt på De Peeling
Blšany

Blšany er en by i Tsjekkia. Den ligger i distriktet Louny og regionen Ústí nad Labem, i den vestlige delen av landet, 70 km vest for hovedstaden Praha. Blšany ligger 199 meter over havet og antall innbyggere var 991 i 2022.
Terrenget rundt Blšany er hovedsakelig flatt. Blšany ligger nede i en dal. Det høyeste punktet i nærheten er 368 meter over havet, 1 km sør for Blšany. Rundt Blšany er det ganske tynt befolket, med 36 innbyggere per kvadratkilometer. Nærmeste større bosetning er Žatec, 13,3 km nord for Blšany. Trakten rundt Blšany består for det meste av jordbruksland.Området har subarktisk klima Middeltemperaturen pr år er 8 °C. Den varmeste måneden er august, da middeltemperaturen er 20 °C, og den kaldeste er januar, med -6 °C.


== Referanser ==


== Eksterne lenker ==
Offisielt nettsted 
(en) Blšany – kategori av bilder, video eller lyd på Commons
Bitozeves

Bitozeves er en landsby og kommune i Tsjekkia. Den ligger i regionen Ústí nad Labem, i den nordvestlige delen av landet, 60 km nordvest for hovedstaden Praha. Bitozeves ligger 215 meter over havet og har 460 innbyggere(2022).
Terrenget rundt Bitozeves er hovedsakelig flatt. Det høyeste punktet i nærheten er 258 meter over havet, 1 km nordvest for Bitozeves. Rundt Bitozeves er det ganske tynt befolket, med 42 innbyggere per kvadratkilometer. Nærmeste større samfunn er Most, 14,4 km nord for Bitozeves. Trakten rundt Bitozeves består for det meste av jordbruksland.Området har subarktisk klima Middeltemperaturen pr år er 9 °C. Den varmeste måneden er august, da middeltemperaturen er 20 °C, og den kaldeste er januar, med −5 °C.


== Referanser ==


== Eksterne lenker ==
Offisielt nettsted 
(en) Bitozeves – kategori av bilder, video eller lyd på Commons
Ivar Bauck

Ivar Bauck (født 12. februar 1863, død 1. november 1937) var sønn av kjøpmann Hans Jørgen Bauck (1828-1909) og Henriette Fredrikke Bull (f. 1836). Han var bror av Trondheims-ordfører  Hans Jørgen Bauck. Bauck ble uteksaminert fra  Krigsskolen  i 1885, og tok eksamen ved  Den militære høyskole  i 1888, ved begge anledninger som nummer en i kullet.
Høsten 1889 ble Bauck tatt opp som aspirant i   Generalstaben. Som generalstabsoffiser var Bauck lenge tilknyttet  Norges Geografiske Opmaaling, hvor han bl. a. ledet Den Trigonometriske Sektion. I 1913 ble Bauck utnevnt til oberst og kommandant for Søndre  Haalogalands Regiment nr. 14, og i 1916 til kommandant for  Søndmør Infanteriregiment nr. 11. I 1919 ble Bauck utnevnt til generalmajor, og sjef for generalstaben. I 1930 ble han kommanderende general, en stilling han beholdt frem til 1931, da han gikk av p.g.a aldersgrensen.Bauck markerte seg gjennom karrieren som en sterk motstander av nedrustningen og underfinansieringen av det norske forsvaret.


== Utmerkelser ==
Bauck ble slått til kommandør av St. Olavs Orden 25. september 1925, «for militær fortjeneste», og var tildelt Kong Haakon VIIs jubileumsmedalje 1905–1930. Han var ridder av Dannebrogsordenen og Æreslegionen, hadde storkors av Sverdordenen og 2. klasse av Sankt Stanislaus-ordenen, og var tildelt russiske Røde Kors' hederstegn.


== Referanser ==
Marianne Williamson

Marianne Deborah Williamson (født 8. juli 1952 i Houston) er en amerikansk forfatter, foredragsholder, aktivist og politiker i Det demokratiske partiet.
Hun hadde pr. 2018 utgitt rundt tredve bøker, hvorav fire nådde The New York Times’ bestselgerliste. Hennes forfatterskap dreier seg i all hovedsak om spirituelle anliggender.Williamson har også grunnlagt den veldedige organisasjonen Project Angel Food, som leverer mat hjem til pasienter som er avhengiga av hjelp på grunn av livstruende sykdommer. I tillegg er hun medstifter av fredsorganisasjonen Peace Alliance.I 2014 stilte hun som uavhengig kandidat til Representantenes Hus for California, men uten å nå opp.29. januar 2019 kunngjorde hun sitt kandidatur til primærvalgene før presidentvalget i USA 2020. Hun trakk seg fra nominasjonvalgkampen den 10. januar 2020.


== Referanser ==


== Eksterne lenker ==
(en) Offisielt nettsted 
(en) Marianne Williamson – kategori av bilder, video eller lyd på Commons 
(en) Marianne Williamson på Discogs 
(en) Marianne Williamson på Twitter 
(en) Marianne Williamson på Facebook 
(en) Marianne Williamson på Instagram 
Marianne Williamson på Pinterest
Dzjida (Burjatia)

Dzjida  (russisk: Джида) er en by i den russiske republikken Burjatia med en viktig jernbanestasjon, og som huser deler av 36. armé i Russland.


== Referanser ==
Hoddevik

Hoddevik er en bygd på Ytre Stadlandet i Stad kommune. Hovednæringer i Hoddevik er landbruk og turisme.
Sandstranden Hoddviksanden er 1 km lang, og er kjent for gode surfeforhold.


== Kjente folk fra Hoddevik ==
Sverre J. Hoddevik, stortingsrepresentant


== Litteratur ==
Jacob Aaland (1943). «46. Hoddevik». Nordfjord fra gamle dager til nå. De enkelte bygder. 5: Selje, Sør- og Nord-Vågsøy. Sandane. s. 119-127. 


== Eksterne lenker ==
Reisemål Stryn og Nordfjord om Hoddevik
Om Hoddevik på nettstedet til Selje kommune Arkivert 10. mars 2016 hos Wayback Machine.
Direktorium des Ersten Wirtschaftsrates

Direktorium des Ersten Wirtschaftsrates (Det første økonomiske råds direktorium) var den første delstatsovergripende regjering i Vest-Tyskland etter 1945. Det var i funksjon fra 22. juli 1947 til 10. mars 1948 som Vereinigten Wirtschaftsgebietes (den amerikansk-britiske bisonens) organ og ble etterfulgt av Verwaltungsrat des Zweiten Wirtschaftsrates (Det andre økonomiske råds forvaltningsråd).


== Kilder ==
Görtemaker, Manfred (2004). Geschichte der Bundesrepublik Deutschland: von der Gründung bis zur Gegenwart (tysk). Frankfurt am Main: Fischer-Taschenbuch-Verlag,. s. 133-134. ISBN 3-596-16043-X.
Uråna

Uråna (også kalt Stemvannsbekken) er ei elv i Grimstad kommune i Agder. Den utgjør nederste del av Urånavassdraget, også kalt Røynevassdraget, som også strekker seg inn i Arendal og Froland kommune. Selve Uråna renner fra Stemvannet til innsjøen Rore og er bare 250 meter lang. Elva er utbygd til produksjon av elektrisk kraft gjennom Gurebo kraftverk.
Vassdraget, som har en samlet lengde på 22,5 kilometer, har utspring fra Heilsmyr på Øynaheia, rundt fem kilometer øst for Herefoss. Det renner i sørlig retning og passerer gjennom en rekke små innsjøer, som er knyttet sammen med relativt korte elver. Fra Røynevannet deler vassdraget seg i to greiner, som har omtrent samme vannføring. Mot øst renner Røynånbekken, som munner ut i Rore ved Røynåna, mens det vestre utløpet går via Stemvannet og Uråna til Rore sørøst for Gurebo gård.
Urånavassdraget har gode bestander av ørret, og i de fleste vann finnes det også abbor.


== Fotnoter ==


== Referanser ==
Ullerslev (Nyborg kommune)

Ullerslev er en by på Fyn, i Nyborg kommune, Region Syddanmark, med 2 749 innbyggere i januar 2019. Ullerslev ligger ca 20 km øst for Odense og 10 km nordvest for Nyborg, rett ved Sekundærrute 160. Europavei 20 passerer også ca en km sør for byen, og jernbanen mellom Sjælland og Jylland passerer her. Fram til 2007 var Ullerslev administrasjonssentrum i Ullerslev kommune. 


== Navn og etymologi ==
Ullerslev nevnes første gang i 1320, da som Ulwersleff. I 1423 brukes navnet Wluersløff. Den første stavelsen kommer av mannsnavnet Ulvar, og endelsen lev (lef) betyr trolig arvegods.


== Geografi og klima ==
Byen ligger ca 14 meter over havet. Gjennomsnittstemperaturen er 8,2°C, med gjennomsnitt i august på 16,3°C som den varmeste måneden og 0,4°C i februar som den kaldeste måneden. Gjennomsnittlig nedbør 591 mm.


== Historie ==
Ullerslev var tidligere landsby, og nevnes første gang i 1320. Ullerslev kirke er fra ca år 1200. I det som omtales som landsbyfællesskabets tid, fram til slutten av 1700-tallet, hadde Ullerslev 25 gårder og 4 hus med jord. De drev med trevangsbruk.Stasjonsbyen Ullerslev utviklet seg rundt togstasjonen, et stykke fra den opprinnelige landsbyen, og beskrives i 1873 som «Ullerslev med Kirke, Skole og Pogeskole... Jernbanestation». Ullerslev sogn hadde da 930 innbyggere. I 1890 beskrives byem som «ved Landevejenes Krydsning, med Kirke, Skole, Forsamlingshus (opf. 1890), Kro, Teglværk, Andelsmejeri, Jærnbane-, Telegraf- og Telefonstation samt Postekspedition. Langeskov, Tange, Bøgeskov, Gde. og Huse.» Senere fikk byen meieri, lege og realskole, men folketallet vokste ikke veldig; Ullerslev hadde 280 innbyggere i 1940 og 351 innbyggere i 1950.


== Ullerslev i dag ==
Ullerslev har i dag fotballag, sentralskole, butikksenter og et industriområde. 


== Kjente personer fra Ullerslev ==
Frederik Søgaard, badmintonspiller, bor i Ullerslev


== Referanser ==


== Eksterne lenker ==
(da) Syddanmark kommune
(da) Den Store Danske - Ullerslev
(da) - Ullerslev kirke
Sun Heidi Sæbø

Sun Heidi Sæbø (født 1980 i Sør-Korea) er en norsk journalist og sakprosaforfatter. Fra 2005 har hun vært journalist, utenriksreporter og senere nyhetssjef i Dagbladet. Fra høsten 2019 er hun samfunnsredaktør og i oktober 2019 ble hun konstituert som redaktør i Morgenbladet.Hun har studert sammenliknende politikk i Bergen, hatt et studieopphold i Kina og påbegynt journalistikkutdannelse ved Høgskolen i Oslo og Akershus.
Hun har skrevet to bøker om Nord-Korea: Kims lek, som tok utgangspunkt i Koh Sang-moon, en student som forsvant på en buss i Sørkedalen i 1979. I 2018 kom hun med en biografi om Kim Jong-un. I 2019 gav hun ut Kina - den nye supermakten om Xi Jinping og den politiske utviklingen i Kina.  
Hun er gift med journalist Kristoffer Egeberg.


== Bibliografi ==
Sun Heidi Sæbø Kina - den nye supermakten - jakten på Xi Jinping og det moderne Kina Kagge 2019 ISBN 9788248923831
Sun Heidi Sæbø Kim Jong-un - et skyggeportrett av en diktator Cappelen Damm 2018 ISBN 9788202592035
Sun Heidi Sæbø Kims lek - En diktator, et splittet land og en forsvinningssak i Sørkedalen Cappelen Damm 2015 ISBN 9788202479701


== Referanser ==
Verwaltungsrat des Zweiten Wirtschaftsrates

Verwaltungsrat des Zweiten Wirtschaftsrates (Det andre økonomiske råds forvaltningsråd) / Regjeringen Pünder var den andre delstatsomgripende regjeringen i Vest-Tyskland etter 1945. Det var i funksjon fra 10. mars 1948 til 20. september 1949 som  Vereinigtes Wirtschaftsgebiets (den amerikansk-britiske bisonens) organ og ble etterfulgt av Konrad Adenauers første regjering.

På rådets møter deltok også lederne for Rechtamt (Rettsavdelingen) og Personalamt (Personalavdelingen). De var direkte underlagt Oberdirektor.


== Referanser ==
Norgesmesterskapet i bueskyting 1993

Norgesmesterskapet i bueskyting 1993 bestod av flere arrangementer som i 1993 kåret norgesmestere i bueskyting.
NM innendørs ble arrangert i Karmøyhallen i Kopervik 27.–28. mars. 
NM i skiveskyting ble arrangert på Lillestrøm 7.–8. august. 
NM i jakt- og feltskyting ble arrangert på Akkerhaugen 18.–19. september. 
Kongepokalene ble vunnet av Wenche-Lin Hess og Martinus Grov.


== Medaljevinnere, kvinner ==


== Medaljevinnere, menn ==


== Kilder ==
Arvid Eriksen (red.) Sportsboken 1993/94, s. 256. Schibsted. ISBN 82-516-1510-0.
Norges Bueskytterforbund: Buestikka nr 3 1993, s. 27-28. Arkivert 8. juli 2016 hos Wayback Machine.
Norges Bueskytterforbund: Buestikka nr 7 1993, s. 9-10. Arkivert 8. juli 2016 hos Wayback Machine.
Norges Bueskytterforbund: Buestikka nr 8 1993, s. 13. Arkivert 8. juli 2016 hos Wayback Machine.
Tom A. Schanke, red. (2012). Norsk Idrettsleksikon – Toppidrett i 150 år (norsk). 4. Norge: Tom A. Schankes Forlag. s. 63. ISBN 978-82-303-2060-0.
Norgesmesterskapet i bueskyting 1994

Norgesmesterskapet i bueskyting 1994 bestod av flere arrangementer som i 1994 kåret norgesmestere i bueskyting.
NM innendørs ble arrangert i Nadderudhallen i Bærum 19.–20. mars. 
NM i skiveskyting ble arrangert på Klepp 6.–7. august. 
NM i jakt- og feltskyting ble arrangert på Stord 17.–18. september. 
Kongepokalene ble vunnet av Wenche-Lin Hess og Terje Bøe.


== Medaljevinnere, kvinner ==


== Medaljevinnere, menn ==


== Kilder ==
Arvid Eriksen (red.) Sportsboken 1994/95, s. 282. Schibsted. ISBN 82-516-1543-7.
Norges Bueskytterforbund: Buestikka nr 3 1994, s. 37-38. Arkivert 8. juli 2016 hos Wayback Machine.
Norges Bueskytterforbund: Buestikka nr 7 1994, s. 5-6. Arkivert 8. juli 2016 hos Wayback Machine.
Norges Bueskytterforbund: Buestikka nr 8 1994 Arkivert 8. juli 2016 hos Wayback Machine.
Tom A. Schanke, red. (2012). Norsk Idrettsleksikon – Toppidrett i 150 år (norsk). 4. Norge: Tom A. Schankes Forlag. s. 63. ISBN 978-82-303-2060-0.
Berent Schanche

Berent Henrik Wilhelm Schanche (født 14. desember 1856 i Bergen, død 9. januar 1918) var en norsk teaterskuespiller. Han debuterte på Den Nationale Scene som Jahn i stykket Inden Døre av Magdalene Thoresen i 1878. Ifølge Sceneweb hadde han imidlertid allerede spilt på Christiania Theater både i 1865, 1869 og 1873.Han var ansatt ved Christiania Theater fra 1879 til 1899 og ved Nationaltheatret fra det åpnet i 1899.Roller, utvalg;
Torvald Helmer i Et dukkehjem, adjunkt Rørlund i Samfundets Støtter, Lind i Kjærlighedens Komedie, Johan von Ehrenpreis i Kjærlighet uten strømper, Jean de France i Jean de France, eller Hans Fransen.


== Referanser ==


== Litteratur ==
Jensson, Liv (1906-1985) (1981). Biografisk skuespillerleksikon: norske, danske og svenske skuespillere på norske scener særlig på 1800-tallet. Oslo: Universitetsforl. s. 149. ISBN 8200056228. 


== Eksterne lenker ==
(en) Berent Schanche – kategori av bilder, video eller lyd på Commons 
(no) Berent Schanche hos Nationaltheatret
Tereza Pîslaru

Tereza Ludmila Pîslaru (født Tamaș; 28. april 1982 i Roman) er en rumensk håndballmålvakt, som spiller for den rumenske klubben Roman og det rumenske landslaget.
Hun vant sølvmedalje med Romania under Håndball-VM 2005 i Russland og deltok for Romania under Sommer-OL 2008 i Beijing. Etter et kort landslagsopphold ble Pîslaru på ny tatt ut i den rumenske troppen foran Håndball-VM 2011 for kvinner i Brasil.


== Referanser ==


== Eksterne lenker ==
(en) Tereza Pîslaru – Olympedia 
(en) Tereza Pîslaru – Sports-Reference (OL-resultater – arkivert) 
(en) Tereza Pîslaru – Det europeiske håndballforbundet (EHF)
Norgesmesterskapet i bueskyting 1995

Norgesmesterskapet i bueskyting 1995 bestod av flere arrangementer som i 1995 kåret norgesmestere i bueskyting.
NM innendørs ble arrangert i Bodø 1.–2. april. 
NM i jakt- og feltskyting ble arrangert i Førde 15.–16. juli. 
NM i skiveskyting ble arrangert i Horten 12.–13. august.
Kongepokalene ble vunnet av Linn-Mari Bruun og Cato Eide.


== Medaljevinnere, kvinner ==


== Medaljevinnere, menn ==


== Kilder ==
Arvid Eriksen (red.) Sportsboken 1995/96, s. 286. Schibsted. ISBN 82-516-1583-6.
Norges Bueskytterforbund: Buestikka nr 3 1995, s. 8-9. Arkivert 8. juli 2016 hos Wayback Machine.
Norges Bueskytterforbund: Buestikka nr 7 1995, s. 13-20. Arkivert 8. juli 2016 hos Wayback Machine.
Tom A. Schanke, red. (2012). Norsk Idrettsleksikon – Toppidrett i 150 år (norsk). 4. Norge: Tom A. Schankes Forlag. s. 63. ISBN 978-82-303-2060-0.
Islamorada

Islamorada, Village of Islands er et tettsted (village) i Monroe County i delstaten Florida i USA. Ifølge U.S. Census Bureau har tettstedet en befolkning på 6 119 innbyggere (2010) og et areal på 16,7 km².
Lucanus dohertyi

Lucanus dohertyi er en billeart i familien hjortebiller (Lucanidae).


== Kjennetegn ==
En nokså stor og kraftig (30-50 millimeter), mørkt rødbrun hjortebille. Hannen har kraftige, krumme kjever, disse har en eller to tenner i den ytre delen. De knebøyde antennene har vanligvis en fire-leddet vifte. Bakhodet har lave tverrkjøler langs bakkanten på sidene. Beina er mørke.


== Utbredelse ==
Arten er utbredt i India.


== Systematisk plassering ==

Insekter, Insecta
Ordenen biller, Coleoptera
Underordenen Polyphaga
Overfamilien Scarabaeoidea
Familien hjortebiller, Lucanidae Latreille, 1806
Underfamilien Lucaninae Latreille, 1806
Stammen Lucanini Latreille, 1806
Slekten Lucanus Scopoli, 1763
Lucanus dohertyi Boileau, 1911


== Eksterne lenker ==
Bilder av arten
(en) Lucanus dohertyi i Encyclopedia of Life 
(en) Lucanus dohertyi i Global Biodiversity Information Facility 
Lucanus dohertyi – detaljert informasjon på Wikispecies 
(en) Lucanus – kategori av bilder, video eller lyd på Commons
Lucanus mishmi

Lucanus mishmi er en billeart i familien hjortebiller (Lucanidae).


== Kjennetegn ==
En stor (hannen ca. 50 millimeter), brun til svart hjortebille, oversiden gjerne med noe lys bestøvning, under denne nokså blank. Som vanlig hos hjortebiller har den allometrisk vekst, der store hanner har forholdsvis større og bredere kjever, de hos små hanner er mindre on enkelt krummede. Store hanner har store, kraftige kjever som har en innoverrettet tann et stykke utenfor midten, kløvede i spissen. Hos små hanner er det gjerne bare en ganske liteb tann, og spissen e rikke kløvet. De knebøyde antennene har vanligvis en fire-leddet vifte. Bakhodet har skrå tverrkjøler på sidene. Hunnen er mindre og mørkere, nesten helt svart.


== Levevis ==


== Utbredelse ==
Arten er utbredt i India (Arunachal Pradesh).


== Systematisk plassering ==

Insekter, Insecta
Ordenen biller, Coleoptera
Underordenen Polyphaga
Overfamilien Scarabaeoidea
Familien hjortebiller, Lucanidae Latreille, 1806
Underfamilien Lucaninae Latreille, 1806
Stammen Lucanini Latreille, 1806
Slekten Lucanus Scopoli, 1763
Lucanus mishmi Okuda & Maeda, 2014


== Referanser ==


== Eksterne lenker ==
(en) Lucanus mishmi i Global Biodiversity Information Facility 
Lucanus mishmi – detaljert informasjon på Wikispecies 
(en) Lucanus – kategori av bilder, video eller lyd på Commons
Markus Andresen

Markus Andresen (født 3. april 1999) er en norsk volleyballspiller. Han spiller i Førde Volleyballklubb. På banen spiller han kant, midt og diagonal.


== Karriere ==
I 2011 startet Andresen sin volleyballkarriere i Tambarskjelvar Idrettslag. Etter en sesong i Tambarskjelvar byttet han klubb til Førde VBK. Etter flere år med juniorspill, ble han i 2016 flyttet opp til Førde VBK sitt elitelag, der han fortsatt spiller idag. Med elitelaget har han vunnet den norske Mizuno-ligaen (eliteserien) to ganger, og den norske cupen 2 ganger. Han har fem kamper på Norges ungdomslandslag.


== Referanser ==


== Eksterne lenker ==
(en) Markus Andresen – World of Volley
Norgesmesterskapet i bueskyting 1996

Norgesmesterskapet i bueskyting 1996 bestod av flere arrangementer som i 1996 kåret norgesmestere i bueskyting.
NM innendørs ble arrangert i Åfjordhallen i Åfjord 23.–24. mars. 
NM i skiveskyting ble arrangert i Byrkjelo 10.–11. august.
NM i jakt- og feltskyting ble arrangert på Lillestrøm 14.–15. september. 
Kongepokalene ble vunnet av Madel Bentzen og Martinus Grov.


== Medaljevinnere, kvinner ==


== Medaljevinnere, menn ==


== Kilder ==
Arvid Eriksen (red.) Sportsboken 1996/97, s. 306. Schibsted. ISBN 82-516-1611-5.
Norges Bueskytterforbund: Buestikka nr 3 1996, s. 24-25. Arkivert 8. juli 2016 hos Wayback Machine.
Norges Bueskytterforbund: Buestikka nr 7 1996, s. 14. Arkivert 8. juli 2016 hos Wayback Machine.
Norges Bueskytterforbund: Buestikka nr 8 1996, s. 10. Arkivert 8. juli 2016 hos Wayback Machine.
Tom A. Schanke, red. (2012). Norsk Idrettsleksikon – Toppidrett i 150 år (norsk). 4. Norge: Tom A. Schankes Forlag. s. 63. ISBN 978-82-303-2060-0.
Ole Reitan

Ole Reitan (født 19. juni 1924, død 29. desember 1988) var far til Odd Reitan og hans tre søstre, Inger Reitan Hegglund, Randi Reitan og Marit Reitan Berg. Ole Reitan og hans kone Margit (født Aarhaug) startet «O. Reitan kolonial» i Nonnegaten 22 i Trondheim den 2. mai 1948. Denne lille forretningen la grunnlaget for det som senere ble kjent som Reitangruppen.
Ole Reitan var den eldste sønnen av gårdbruker Ottar Olafsen Reitan og hustru Kjersti Bersvendsdatter Røe på Fløtta (Anshusflåtten) i Soknedal. Dette var en stor og respektert bondeslekt; oldefaren Ole Ingebrigtsen Reitan var sogar ordfører i Soknedal i mange år. Ole Reitan ville heller drive handel, og sa fra seg odelen til en yngre bror, Kjell.Kolonialhandelen i Nonnegata solgte på åpningsdagen i 1948 varer for kr 25,50. Høsten 1963 åpnet han i tillegg et supermarked på Byåsen. I 1972 åpnet han i partnerskap med sin sønn forretningen Sjokkpris i St. Olavs gate i Trondheim, i tillegg til fem andre butikker senere på 1970-tallet. I enighet med sin sønn slo han disse butikkene sammen til en kjede. Han og sønnen Odd eide hver sin halvdel av Reitangruppen.


== Referanser ==
Højslev Stationsby

Højslev Stationsby er en by i Midtjylland, i Skive kommune, Region Midtjylland, med 2 867 innbyggere i januar 2019. Højslev Stationsby ligger rett sør for Skive Fjord, og fungerer som drabantby for Skive. 4 km nord for byen ligger landsbyen Højslev. 


== Klima ==
Byen ligger ca 7 meter over havet. Gjennomsnittstemperaturen er 7,7°C, med gjennomsnitt i juli på 16°C som den varmeste måneden og -0,6°C i januar som den kaldeste måneden. Gjennomsnittlig nedbør 738 mm.


== Historie ==
Højslev Station ble etablert med jernbanelinjen Viborg-Skive i 1865. Utviklingen i byen skjøt fart etter at Højslev Teglværk ble etablert i 1879. Højslev Kro ble etablert i 1905. Utviklingen stagnerte fra ca 1920, da veinettet ble forbedret. Innbyggertallet sant fra 555 i 1921 til 508 i 1925, men økte senere til 710 i 1950 og 1.835 i 1976. 


== Referanser ==


== Eksterne lenker ==
(da) Skive kommune
(da) Den Store Danske - Højslev Stationsby
(en) Højslev Stationsby – kategori av bilder, video eller lyd på Commons
Ben Wildman-Tobriner

Benjamin Wildman-Tobriner (født 21. september 1984) er en amerikansk svømmer.
Han representerte USA under Sommer-OL 2008 i Beijing, hvor han ble nummer 5 på 50 meter fri. Han tok senere gull på fristafetten med det amerikanske laget.


== Referanser ==


== Eksterne lenker ==
(en) Ben Wildman-Tobriner – Olympics.com 
(en) Ben Wildman-Tobriner – Olympic.org 
(en) Ben Wildman-Tobriner – Olympedia 
(en) Ben Wildman-Tobriner – Sports-Reference (OL-resultater – arkivert) 
(en) Ben Wildman-Tobriner – USAs olympiske komité 
(en) Ben Wildman-Tobriner – swimrankings.net
Thepphithak Chindavong

Thepphithak Chindavong (født 2. februar 1991) er en laotisk svømmer.
Han representerte Laos under Sommer-OL 2008 i Beijing, hvor han ble utslått i forsøkene på 50 meter fri.


== Referanser ==


== Eksterne lenker ==
(en) Thepphithak Chindavong – Olympics.com 
(en) Thepphithak Chindavong – Olympedia 
(en) Thepphithak Chindavong – Sports-Reference (OL-resultater – arkivert)